Pred izbijanje rata u Jugoslaviji biva pozvan u vojnu službu kao rezervni oficir u protiv-vazdušnu odbranu želelezničkog čvora u Somboru, potom u odbranu rudnika u Boru, a potom u Kragujevac. Tu ga zatiče aprilski rat i kapitulacija Kraljevine Jugoslavije. Zarobljen je od nemačke vojske i poslat u zarobljenički logor kod Nirnberga (Oflag XIII-B), u kom je bio do decembra 1941. godine kada zajedno sa grupom drugih zarobljenika biva pušten, te se vraća u Sombor, i ubrzo se sa porodicom seli u Apatin. Ostatak rata proveo je u Apatinu i zatim Kneževim Vinogradima. Po okončanju rata vraća se u Sombor. Neposredno nakon rata postaje upravitelj Državne realne gimnazije u Staparu. Tu se rađa sin Branislav, u julu 1947. godine.